Lionel Messin sivuuttaminen närkästyttää Barcelonassa – "Absurdia" - MTVuutiset.fi
Lionel Messin sivuuttaminen närkästyttää Barcelonassa – "Absurdia"
Julkaistu 05.12.2018 09:56
FC Barcelonan argentiinalaistähti Lionel Messi jäi vasta viidenneksi maailman parhaan jalkapalloilijan Kultainen pallo -äänestyksessä. Tätä on ihmetellyt muiden muassa Barcelonan päävalmentaja Ernesto Valverde.
Pääkuvan videolla Messin viimeisin häikäisevä Mestarien liiga -maali.
LUE MYÖS: Seksistinen kysymys palkitulle naisfutarille herätti raivoa – tähti-DJ ihmetteli kohua: "Olen hämmästynyt siitä, mitä luen internetistä"
France Football -lehden järjestämässä äänestyksessä maailman parasta jalkapalloilijaa äänestävät jalkapallotoimittajat. Ensimmäisen sijan nappasi Real Madridin kroatialainen keskikenttämaestro Luka Modric, joka voitti syyskuussa myös Kansainvälisen jalkapalloliiton Fifan jakaman maailman parhaan pelaajan palkinnon.
Kultaisen pallon kärkikolmikon täydensivät toiseksi tullut Juventuksen Cristiano Ronaldon ja kolmanneksi äänestetty Atletico Madridin Antoine Griezmann.
Messi jäi sen sijaan vasta viidenneksi, myös PSG:n Kylian Mbappen perään.
– En aio alkaa keskustella äänestyksen epäoikeudenmukaisuudesta. Onnittelemme Modricia Kultaisen pallon voitosta, mutta se, että Messi on viides, on absurdia, Valverde sanoi uutistoimisto Reutersin mukaan.
LUE MYÖS: Cristiano Ronaldon sisko suuttui Luka Modricin voitosta: "Tämä on maailma, jossa elämme, mätä, mafian ja rahan täyttämä"
1. Luka Modric 753 pistettä
Jalkapallo Lionel Messi FC Barcelona Urheilu